2002/30/EY: Komission päätös, tehty 8 päivänä tammikuuta 2002, vuoden 2002 teknisen toimintasuunnitelman hyväksymisestä maataloustilastojen parantamiseksi (tiedoksiannettu numerolla K(2001) 4973)



Virallinen lehti nro L 013 , 16/01/2002 s. 0028 - 0030



Komission päätös, tehty 8 päivänä tammikuuta 2002, vuoden 2002 teknisen toimintasuunnitelman hyväksymisestä maataloustilastojen parantamiseksi (tiedoksiannettu numerolla K(2001) 4973) (2002/30/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon yhteisön maataloustilastojen parantamisesta 25 päivänä kesäkuuta 1996 tehdyn neuvoston päätöksen 96/411/EY(1), sellaisena kuin se on viimeksi muutettuna Euroopan parlamentin ja neuvoston päätöksellä N:o 2298/2000/EY(2), ja erityisesti sen 4 artiklan 1 kohdan ja 6 artiklan 2 kohdan, sekä katsoo seuraavaa: (1) Päätöksen 96/411/EY mukaisesti komissio laatii vuosittain teknisen toimintasuunnitelman maataloustilastoja varten. (2) On syytä lujittaa tiettyjä edellisissä toimintasuunnitelmissa aloitettuja toimia ja jatkaa jäsenvaltioiden pyrkimyksiä, erityisesti mitä tulee taseisiin kasvinsuojeluaineiden käyttöön. (3) On välttämätöntä parantaa Euroopan maataloutta koskevia tietoja, saada käyttöön yksityiskohtaisia maatalouden ympäristöindikaattoreita, kehittää maatalouden tilinpidon ympäristönäkökohtia sekä luoda maaseudun kehittymistä koskevia tietojärjestelmiä asiaankuuluvien yhteisön politiikkojen täytäntöönpanemiseksi. (4) Päätöksen 96/411/EY mukaisesti yhteisö osallistuu kustannuksiin, joita jäsenvaltioille aiheutuu kansallisten maataloustilastojärjestelmien mukauttamisesta tai uusia tai kasvavia tarpeita koskevien valmistelutöiden loppuunsaattamisesta osana teknistä toimintasuunnitelmaa. (5) Tässä päätöksessä säädetyt toimenpiteet ovat pysyvän maataloustilastokomitean lausunnon mukaiset, ON TEHNYT TÄMÄN PÄÄTÖKSEN: 1 artikla Vuoden 2002 tekninen toimintasuunnitelma maataloustilastojen parantamiseksi esitetään tämän päätöksen liitteessä. 2 artikla Tämä päätös on osoitettu kaikille jäsenvaltioille. Tehty Brysselissä 8 päivänä tammikuuta 2002. Komission puolesta Pedro Solbes Mira Komission jäsen (1) EYVL L 162, 1.7.1996, s. 14. (2) EYVL L 263, 18.10.2000, s. 1. LIITE Vuoden 2002 tekninen toimintasuunnitelma maataloustilastojen parantamiseksi (TAPAS 2002) Vuoden 2002 teknisessä toimintasuunnitelmassa maataloustilastojen parantamiseksi (TAPAS) tarkoitettujen toimien tavoitteena on: Mahdollistaa edellisten vuosien toimintasuunnitelmien aikana aloitettujen tiettyjen toimien jatkaminen, joiden erityisenä tavoitteena on aiemmin kokeiltujen menetelmien laajentaminen ja validointi mahdollisimman korkealaatuisten tilastojen toimittamiseksi seuraavilla aloilla: i) Euroopan maataloutta koskevat tiedot ii) maatalouden tilinpidon ympäristönäkökohdat iii) maatalouden ympäristöindikaattorit iv) kasvinsuojeluaineiden käyttö ja saada tietoja seuraavilta aloilta: v) maaseudun kehittyminen. Komissio osallistuu näiden toimien yhteydessä kehitettyjen hankkeiden rahoittamiseen. Minkään yksittäisen jäsenvaltion rahoitusosuus ei ylitä taulukossa ilmoitettuja määriä. Jäsenvaltioiden esittämät toimet koskevat seuraavia: 1) Euroopan maataloutta koskevat tiedot Tällä toimella jatketaan jo edellisinä vuosina toteutettuja toimia ja sen tavoitteena on parantaa tilastotietoja, jotka koskevat: a) kasvinviljelyn pinta-alaa, tuotantoa ja käyttöä koskevia tietoja, erityisesti taseita b) karjaa koskevia tietoja sekä kotieläintuotantoa ja käyttöä koskevia tietoja, erityisesti lihataseita c) rehutaseita (taseen laskemiseksi ensimmäistä kertaa - usein tarjontataseiden parantamisen jälkeen - tai tämän ensimmäisen laskelman syventämiseksi resursseja ja käyttöä koskevien tutkimusten tai käytettävissä olevien tietojen perusteellisen tarkastelun pohjalta). Tarjontataseen ja rehutaseen välistä yhteneväisyyttä on myös tutkittava d) muita töitä, joilla jatketaan jo toteutettuja toimia, varastomääriä tai sisäistä käyttöä, myös maatilan käyttöä, koskevien tietojen luotettavuuden parantamiseksi, sekä teknisten kertoimien laatimiseen liittyviä töitä. 2) Maatalouden tilinpidon ympäristönäkökohdat Tämän toimen tavoitteena on ensinnäkin ottaa maa- ja metsätalouden tilinpidon metodologiassa käyttöön käsitteitä ja määritelmiä, joiden avulla tiettyjä ympäristön kannalta tärkeitä osatekijöitä voidaan käsitellä esimerkiksi kokonaistuotoksen palveluina tai jakotaloustoimena tukipalkkioiden tai verojen muodossa. Tämän jälkeen nämä uudet määritelmät otetaan käyttöön. Yhteisön etuna on, että pyritään tuottamaan yhdenmukaisia tietosarjoja maa- ja metsätalouden tilinpidon tietosarjojen täydentämiseksi. 3) Maatalouden ympäristöindikaattorit Komissio haluaa kannustaa hankkeita, joiden avulla parannetaan käytössä olevia indikaattoreita, erityisesti paikallistason tietoja tiettyjen viljelmien sadoista, mineraalilannoitteiden myynnistä ja käytöstä jne. Komissio tukee myös sellaisten maisemaa koskevien indikaattorien laatimista kuin pensas- ja kiviaitojen korkeus tai käyttökelpoisen maatalousmaan ulkopuoliset paikallisesti käytetyt maa-alat (niityt, alppiniityt jne.), rakenteellisten ominaisuuksien vaikutus maatilojen toimintaan sekä viljelykäytäntöjä koskevat tiedot. 4) Kasvinsuojeluaineiden käyttö Tämän toimen tavoitteena on jatkaa kasvinsuojeluaineiden käyttöä koskevien tietojen keruuta ja parantaa tietojen toimittamisen laatua ja nopeutta eri menetelmin, sekä parantaa eri lähteiden käyttöä. Jäsenvaltiot valitsevat viljelmätyypin sen mukaan, mikä on sen merkitys joko viljelyalana tai käytettyjen kasvinsuojeluaineiden määränä mitattuna. Toimen tavoitteena on myös saada tietoa yksittäisten tehoaineiden käytöstä. 5) Maaseudun kehittäminen Tämä maataloustilastojen kehittämisen uusi osa koskee toisaalta suuressa määrin sekä niiden tietojen alueellista jaottelua, jotka kerätään yleensä kansallisella tasolla, että alueiden jakoa, joka usein eroaa siitä hallinnollisten alueiden jaottelusta, jota käytetään alueellisten tilastojen laatimisessa. Toisaalta tilastolliset tarpeet koskevat hyvin laajoja ja erilaisia aihealueita: tilan ja perheenjäsenten sivutuloja, erityisesti sivutoimia, viljelijöiden yhteiskunnalle tuottamia palveluja sekä maaseudun elinoloja sekä viljelyn osuutta muiden taloudellisten ja kulttuuriin liittyvien toimien tukijana jne. TAULUKKO VUODEN 2002 TEKNINEN TOIMINTASUUNNITELMA Yhteisön enimmäisosuus aiheutuvien kustannusten rahoittamisesta Jakautuminen jäsenvaltioittain (tuhansia euroja) >TAULUKON PAIKKA>